इस महीने अब तक ₹1400 से ज्यादा सस्ता हुआ गोल्ड, 44 हजार पर आई 18 कैरेट सोने की कीमत
आज यानी गुरुवार (22 जून) को सर्राफा बाजार में सोने-चांदी की कीमतों में गिरावट देखने को मिली है। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में 24 कैरेट सोने के दाम 207 रुपए गिरकर 58,670 रुपए प्रति 10 ग्राम
आज यानी गुरुवार (22 जून) को सर्राफा बाजार में सोने-चांदी की कीमतों में गिरावट देखने को मिली है। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में 24 कैरेट सोने के दाम 207 रुपए गिरकर 58,670 रुपए प्रति 10 ग्राम पर आ गए हैं। वहीं 22 कैरेट सोने की कीमत 53,742 रुपए हो गई है। इस महीने अब तक सोने की कीमत में 1,400 रुपए से ज्यादा की गिरावट आई है।
कैरेट के हिसाब से सोने की कीमत
69 हजार के करीब आई चांदी
IBJA की वेबसाइट के अनुसार आज चांदी की कीमत में भी बड़ी गिरावट देखने को मिली है। ये 1,380 रुपए सस्ती होकर 68,753 रुपए प्रति किलोग्राम पर आ गई है। इससे पहले ये 70,133 रुपए पर थी।
इस महीने सोने में रही गिरावट
इस महीने यानी जून में अब तक सोने में गिरावट देखने को मिली है। इस महीने की शुरुआत यानी 1 जून को ये 60,113 रुपए प्रति 10 ग्राम पर था, जो अब 58,670 रुपए पर है। यानी इसके दाम में 1,443 रुपए की गिरावट आई है।
सॉवरेन गोल्ड बॉन्ड में निवेश का मौका
सॉवरेन गोल्ड बॉन्ड स्कीम (SGBs) 2023-24 की पहली सीरीज 19 जून से खुल चुकी है। इसमें 23 जून तक निवेश कर सकते हैं। ऑनलाइन और ऑनलाइन दोनों तरह से इसमें निवेश किया जा सकता है। ऑनलाइन अप्लाई करने पर 50 रुपए की छूट मिलती है। सॉवरेन गोल्ड बॉन्ड में आप 24 कैरेट यानी 99.9% शुद्ध सोने में निवेश करते हैं। पूरी खबर पढ़ने के लिए यहां क्लिक करें
